wickkiey/tamil-wikipedia-chunked huggingface dataset:
# தேசிய பத்திரிக்கை நினைவுச்சின்னம், சுரகார்த்தா

## விளக்கம்

தேசிய பத்திரிகை நினைவுச்சின்னம் மத்திய ஜாவாவின் சுராகர்த்தாவில் உள்ள 59 கஜா மடா தெருவில் கஜா மடா மற்றும் யோசோடிபுரோ வீதிகளின் சந்திப்பில் அமைந்துள்ளது. இது மங்குநேகரன் அரண்மனைக்கு மேற்கே உள்ளது. இந்த வளாகத்தில் அசல் சசனா சோகா கட்டிடம், இரண்டு இரண்டு- மாடி கட்டிடங்கள் மற்றும் ஒரு நான்கு மாடி கட்டிடம் உள்ளன; இவை பின்னர் கட்டப்பட்டவையாகும்.அருங்காட்சியகத்தின் முன்புறத்தில் ஒரு பார்க்கிங் பகுதி உள்ளது. அருகில் இரண்டு அறிவிப்புப் பலகைகள் உள்ளன. அங்கு உள்ளூர் செய்தித்தாள்களின் சமீபத்திய பதிப்புகள் (2013 ஆம் ஆண்டில், *சோலோ போஸ்*, *சுவாரா மெர்டேகா* மற்றும் *ரெபுப்லிகா* ) இலவசமாக படிக்க முடியும். முன் முகப்பு கட்டுமானப் பணிகள் நிறைவடைந்த 1980 ஆம் ஆண்டைக் குறிக்கும் வகையில் நாகா வடிவமைப்பால் அலங்கரிக்கப்பட்டுள்ளது.  
இதன் நிர்வாகம் தகவல் தொடர்பு மற்றும் தகவல் அமைச்சகத்தால் இயக்கப்படுகிறது. நிர்வாகத்தில் தலைவர், நிர்வாக மேலாளர், வாடிக்கையாளர், பாதுகாப்பு, அன்றாட நிர்வாகம் போன்றவற்றிற்கு அலுவலர்களைக் கொண்டுள்ளது. 2013 ஆம் ஆண்டில் இங்கு 23 அலுவலர்கள் பணியாற்றினர். இந்தக் கட்டடம் இந்தோனேசியாவின் பண்பாட்டுச் சொத்தாகக் கருதப்படுகிறது.  
இந்த அருங்காட்சியகத்தில் ஒரு ஊடக மையம் உள்ளது, அங்கு பொது மக்கள் ஒன்பது கணினிகளில் ஒன்றில் கட்டணம் இன்றி இணையத்தை பயன்படுத்தும் வசதி உள்ளது. சுமார் 12,000 புத்தகங்களின் தொகுப்புடன் ஒரு நூலகம்; பழைய செய்தித்தாள்கள் மற்றும் பத்திரிகைகளின் டிஜிட்டல் நகல்களைப் படிக்கக்கூடிய ஒரு அறையும் உள்ளது. பயன்படுத்த இயலா நிலையில் ஒரு மைக்ரோஃபில்ம் அறை உள்ளது.  
தேசிய பத்திரிகை நினைவுச்சின்னம் பத்திரிகைகள், ஊடகங்கள் மற்றும் தகவல்தொடர்புகள் தொடர்பான கருத்தரங்குகளை தொடர்ந்து நடத்துகிறது. இது சுதந்திர தினம், இளைஞர் உறுதிமொழியின் ஆண்டுவிழா மற்றும் தேசிய பத்திரிகை தினம் உள்ளிட்ட தேசிய விடுமுறை நாட்களின் அடிப்படையில் ஊடகங்களின் கருப்பொருள்களைக் கொண்டு கண்காட்சிகளை நடத்துகிறது. ஆராய்ச்சியாளர்கள் செய்தித்தாள்கள் மற்றும் பத்திரிகைகளின் நகல்களைப் பெற்றுக்கொள்ளும் வசதி உள்ளது.
# தேசிய பத்திரிக்கை நினைவுச்சின்னம், சுரகார்த்தா

## காட்சிப்படுத்தப்பட்டவை

இந்தோனேசிய தீவுக்கூட்டத்தின் பல்வேறு பகுதிகளைச் சேர்ந்த காலனித்துவ காலம் தொடங்கி இன்று வரை வெளியிடப்பட்ட ஒரு மில்லியனுக்கும் அதிகமான செய்தித்தாள்கள் மற்றும் பத்திரிகைகள் இந்த அருங்காட்சியகத்தில் உள்ளன. பத்திரிக்கைத் துறையில் பயன்படுத்தப்படுகின்ற தட்டச்சுப்பொறிகள், டிரான்ஸ்மிட்டர்கள், தொலைபேசிகள் உள்ளிட்ட பொருள்கள் இங்கு காட்சியில் உள்ளன. முக்கிய முதன்மை நுழைவாயில் முகப்பில் இந்தோனேஷியாவின் இதழியல் வரலாற்றில் தொடர்புடையோரின் மார்பளவுச்சிலைகள் உள்ளன. அவற்றுள் டிர்டோ ஆதி சோர்ஜோ, ஜமாலுதீன் அடினெகோரோ, சாம் ரத்துலங்கி, மற்றும் எர்னஸ்ட் டூவ்ஸ் டெக்கர் ஆகியோர் சிலைகளும் அடங்கும்.  
முதன்மை நுழைவு வாயில் மண்டபத்தின் பின்புறத்தில் இந்தோனேசிய வரலாறு முழுவதும் தகவல்தொடர்புகளையும் பத்திரிகைகளையும் விளக்கும் ஆறு டியோராமாக்களின் தொடர் காட்சிப்படுத்தப்பட்டுள்ளது.  
இந்த அருங்காட்சியகத்தில் சுதந்திரத்திற்கு முந்தைய மற்றும் இந்தோனேசியாவைச் சேர்ந்த பத்திரிகையாளர்களுக்கு சொந்தமான பல்வேறு கலைப்பொருட்கள் காட்சிப்படுத்தப்பட்டுள்ளன. மோச்டார் லூபுஸ் உள்ளிட்ட பல இதழாளர்களின், படைப்புகள் இங்கு காட்சியில் உள்ளன. அவை அக்டோபர் 2013 வாக்கில் பெறப்பட்டவையாகும்.
# இரங்க்பூர்

**இரங்க்பூர்** (ஆங்கிலம்: Rangpur; வங்காள மொழி : রংপুর) என்பது வங்காளதேசத்தின் ரங்க்பூர் பிரிவின் முக்கிய நகரங்களில் ஒன்றாகும். ரங்க்பூர் நகரம் 1769 ஆம் ஆண்டு திசம்பர் 16 அன்று ரங்க்பூர் மாவட்ட தலைமையகமாக அறிவிக்கப்பட்டது. மேலும் 1869 ஆம் ஆண்டில் நகராட்சியாக நிறுவப்பட்டது. இது வங்காளதேசத்தின் பழமையான நகராட்சிகளில் ஒன்றாகும்.  
நகராட்சி வங்காளதேசத்தின் வடமேற்கு பகுதியில் அமைந்துள்ளது. சமீபத்தில் நிறுவப்பட்ட வங்காளதேசத்தின் பொது பல்கலைக்கழகம் "பேகம் ரோக்கியா பல்கலைக்கழகம், ரங்க்பூர்" நகரின் தெற்கு பகுதியில் அமைந்துள்ளது. முன்னதாக, பெரிய ரங்க்பூர் மாவட்டத்தின் தலைமையகமாக ரங்க்பூர் இருந்தது. பின்னர் பெரிய ரங்க்பூர் மாவட்டம் ரங்க்பூர், குரிகிராம், நில்பமாரி, லால்முனிர்காட் மற்றும் கெய்பந்தா மாவட்டங்களாக உடைக்கப்பட்டது.
# இரங்க்பூர்

## வரலாறு

1575 ஆம் ஆண்டில் முகலாயப் பேரரசர் அக்பரின் தளபதியான ராஜா மன் சிங்கின் படையினரால் ரங்க்பூர் கைப்பற்றப்பட்டது., ஆனால் 1686 ஆம் ஆண்டு வரை அது முகலாய சாம்ராஜ்யத்தில் முழுமையாக ஒருங்கிணைக்கப்படவில்லை. பின்னர் ரங்க்பூர் கோரகாட்டின் "சார்க்கர்" கட்டுப்பாட்டின் கீழ் சென்றது. பிரித்தானிய கிழக்கிந்திய கம்பெனியின் காலத்தில் சன்யாசி கிளர்ச்சி நடந்தது.
# இரங்க்பூர்

## புவியியல்

ரங்க்பூர் நகரம் பிரதேச தலைமையகமாகும். ஆண்டு மழைவீழ்ச்சி சராசரியாக 2931 மி.மீ. ஆகும். சுமார் 28 சதுர கிலோமீட்டர் பரப்பளவில் அமைந்துள்ள ரங்க்பூர் நகரம் ககாட் ஆற்றின் கரையில் அமைந்துள்ளது. மேலும் இது 1869 ஆம் ஆண்டில் மீண்டும் நகராட்சியாக மாற்றப்பட்டது. ரங்க்பூர் நகரக் கழகத்தின் சனத்தொகை 2017 ஆம் ஆண்டில் 7,96,556 ஆக இருந்தது. ஆண்கள் 49% வீதமும், பெண்கள் 51% வீதமும் காணப்படுகின்றனர். மக்களின் எழுத்தறிவு விகிதம் 61% ஆகும். 2010 ஆம் ஆண்டின் சனவரியில் ரங்க்பூர் பிரிவு நிறுவப்பட்ட பின்னர் பிரதேச நகரமாக ரங்க்பூர் நகரக் கழகம் நிறுவப்பட்டது.
# இரங்க்பூர்

## காலநிலை

கோப்பனின் காலநிலை வகைப்பாட்டின் கீழ் ரங்க்பூர் ஈரப்பதமான துணை வெப்பமண்டல காலநிலையில் வகைப்படுத்தப்படுகின்றது. ரங்க்பூரின் காலநிலை பொதுவாக பருவமழை , அதிக வெப்பநிலை, கணிசமான ஈரப்பதம் மற்றும் அதிக மழையால் குறிக்கப்படுகிறது. சூடான பருவம் ஏப்ரலில் தொடக்கத்தில் தொடங்கி சூலை வரை தொடர்கிறது. ரங்க்பூரில் சராசரி ஆண்டு வெப்பநிலை 24.9&nbsp;°C (76.8&nbsp;°F) ஆகும். ஆண்டுதோறும் சுமார் 2,192 மிமீ (86.30 அங்குலம்) மழைவீழ்ச்சி பதிவு செய்யப்படும்.
# இரங்க்பூர்

## பொருளாதாரம்

இந்த நகரம் சுற்றியுள்ள மாவட்டங்களுக்கான வணிக மையமாக உள்ளது. நகர மையத்தில் ஏராளமான அரசு மற்றும் தனியார் வங்கிகள், காப்பீட்டு நிறுவனங்கள், குடியிருப்பு விடுதிகள், சீன மற்றும் இந்திய உணவகங்கள், துரித உணவு, இனிப்பு கடைகள், பரிசுக் கடை மற்றும் பல உள்ளன. இது உலகளாவிய நிலைப்பாட்டின் காரணமாக வங்காளதேசத்தின் மிக முக்கியமான பொருளாதார மண்டலங்களில் ஒன்றாகும்.
# இரங்க்பூர்

## சுகாதாரம்

ரங்க்பூர் வடக்கு வங்காள மாவட்டங்கள் முழுவதும் சுகாதார வசதிகளுக்காக நன்கு அறியப்பட்டிருக்கிறது. நகரம் முழுவதும் நூற்றுக்கணக்கான மருத்துவமனைகள், தனியார் சுகாதார மையங்கள், கண்டறியும் மையங்கள் அமைந்துள்ளன. ரங்க்பூர் மருத்துவக் கல்லூரி மருத்துவமனை (ஆர்.எம்.சி.எச்), மூன்றாம் நிலை ஆயிரம் படுக்கை வசதி கொண்ட பொது மருத்துவமனை, பட்டதாரி மற்றும் முதுகலை மருத்துவக் கல்வியில் கற்பிக்கும் வசதியுடன் உள்ளது. ரங்க்பூர் மருத்துவக் கல்லூரியின் வளாகம் ரங்க்பூரின் வடமேற்கு பகுதியில் அமைந்துள்ளது. இது ராஜ்ஷாஹி மாவட்டத்திலிருந்து 210 கிலோமீட்டர் தூரத்திலும், டாக்காவிலிருந்து 330 கிலோமீட்டர் தொலைவிலும் உள்ளது. இது இந்தியாவை நேபாளத்துடன் இணைக்கும் நாடுகளுக்கிடையேயான நெடுஞ்சாலைக்கு அருகில் அமைந்துள்ளது.
# புலனாய்வு (2019 திரைப்படம்)

**புலனாய்வு** என்பது 2019ஆம் வெளிவந்த மலேசிய தமிழ் மொழி காதல் குற்றத் திரைப்படம் ஆகும். இப்படத்தில் ஷாலினியுடன் இணைந்து சதீஸ் புதிய இயக்குநராக அறிமுகம் ஆகியிருக்கிறார். படத்தில், ஒரு தம்பதியினர் தங்கள் கல்லூரியில் திடீரென நடக்கும் ஒரு கொலையில் சிக்கி, அனைவருக்கும் ஆபத்தை ஏற்படுத்துகிறார்கள். இதற்கிடையில், ஒரு பெண் போலீஸ்காரர் சில சந்தேக நபர்களைக் கண்டுபிடித்து கொலைகாரனைக் கண்டுபிடிக்க வேண்டிய நிலைமையில் இருக்கிறார்.  
இத் திரைப்படம் மலேசியாவில் 14 நவம்பர் 2019 அன்று வெளியிடப்பட்டது. உள்ளூர் தமிழ் மொழி படங்களுக்கு அதிக எண்ணிக்கையிலான திரையரங்குகளில் இத்திரைப்படம் வெளியாகி உள்ளது. மலேசியாவில் கிட்டதட்ட 64 திரையரங்குகளில் வெளியாகி உள்ளது.
# புலனாய்வு (2019 திரைப்படம்)

## கதைச்சுருக்கம்

ஐஸ்வர்யா ஒரு கல்லூரி மாணவி. இப்போதுதான் கல்லூரி வாழ்க்கையைத் தொடங்குகிறாள். அவள் முந்தைய காதல் உறவில் இருந்து முறிந்து மனம் மாற முயற்சிக்கிறாள். எனவே, அவளுடைய புதிய நண்பன் அவளுக்காக விழுந்து விழுந்து கவனித்து அவளுடைய அன்பையும் கவனத்தையும் சம்பாதிக்க கடுமையாக முயற்சிக்கும்போது அவளுக்கு அக்கறை இல்லை. அவர்களின் காதல் கதை உருவாகும்போது, அவர்களின் கல்லூரியில் திடீரென ஒரு கொலை நிகழ்கிறது. இது அவர்களின் வாழ்க்கையையும் அவர்களுக்கு தொடர்பு உடையவர்களையும் ஆபத்தில் ஆழ்த்துகிறது. இதற்கிடையில், பைரவி என்ற பெண் காவலர் இந்த வழக்கை விசாரித்து வருகிறார். சில நபர்கள் மீது சந்தேகம் கொள்கிறார். அவர் சரியான கொலைகாரனைக் கண்டுபிடிப்பாரா?
# புலனாய்வு (2019 திரைப்படம்)

## நடிகர்கள்

- ஷைலா வி (ஷைலா நாயர்)
- ஷாலினி பாலசுந்தரம்
- கபில் கணேசன்
- சரண்குமார்
- கிருத்திகா நாயர்
- ஷப்பி லே
- ஷர்விந்
- கே.எஸ்.மணியம்
- சசிதரன்
- டெஸ்மண்ட் தாஸ்
- மர்தினி
- இர்பான் ஜெய்னி
- பாஷினி சிவகுமார்
- ராம்குமார் ரவிச்சந்திரன்
- பவித்திரா அன்பராசு
- சந்திரமோகன்
- நவின் சி ராஜமோகன்
- புன்கொடி
# புலனாய்வு (2019 திரைப்படம்)

## தயாரிப்பு

இப்படத்தில் காவல் அதிகாரியாக நடிப்பதற்கு ஷைலா இரண்டு மாதம் பயிற்சி செய்துள்ளார். பொதுவாக மிருதுவான பெண்ணிமை கதாபாத்திரத்தில் நடித்த ஷைலாவிற்கு கொஞ்சம் கடுமையாக காவல் அதிகாரியாக நடிப்பது சவாலாக இருந்ததாக தெரிவித்தார்.
# புலனாய்வு (2019 திரைப்படம்)

## இசை

இப்படத்தின் பாடல்கள் 03 அக்டோபர் 2019 ஆம் நாள் கோலாலம்பூரில் ஒரு சிறிய விழாவில் வெளியிடப்பட்டது. மலேசிய திரைப்பட வளர்ச்சி கழகத்தின் தலைவர் ஹன்ஸ் ஐசக் பாடல்களை வெளியிட்டார். இப்படத்தின் பாடல் தொகுப்புகள் மூன்று பாடல்களைக் கொண்டுள்ளது. படத்திற்கு இசை அமைத்த ஜெய் ராகவீந்திராவிற்கு இப்படம் 52வது திரைப்படம். இப்படத்திற்காக சிம்பனி இசையமைப்பு முறை பயன்படுத்தியுள்ளார். அதற்காக வெளிநாடுகளில் இசைப்பதிவு செய்யப்பட்டது. சிம்பனி இசையை விருவிருப்பான குற்றத் திரைப்படத்திற்கு ஏற்றது போல் மாற்றியமைக்க மென்பொருள் பயன்படுத்தி மாற்றம் செய்தது சவாலாக இருத்ததாகக் குறிப்பிட்டார். பாடல் மற்றும் பின்னணி இசைக்காக மூன்றரை மாதம் உழைத்து உருவாக்கியுள்ளதாக குறிப்பிட்டார். வெளியான சில நாட்களிலேயே இப்பாடல் இரண்டு இலட்சம் பார்வைகள் பெற்றது.
# இளவரசி சிரிந்தோர்ன்

இளவரசி **மகா சக்ரி சிரிந்தோர்ன்** (*Maha_Chakri_Sirindhorn*) பிறப்பு 2 ஏப்ரல் 1955), தாய்லாந்தின் மன்னர் பூமிபால் அதுல்யாதெச்சிற்கு இரண்டாவது மகள் ஆவார்  
தாய் மக்கள் பொதுவாக இவரை "பிரா தெப்" அதாவது "இளவரசி தேவதை" என்று குறிப்பிடுகிறார்கள். தாய்லாந்தில் பெண்கள் அரசனுக்கு சமமான பெயர் வைத்துக்கொள்ள அனுமதி அளிக்கப்பட்டுள்ளதால், இவரது சகோதரர் அரசர் மகா வஜிரலோங்க்கோர்னின் தலைப்புக்கு சமமாக இவருக்கும் இப்பெயர் இடப்பட்டது. மேலும்,1974 ஆம் ஆண்டில் பெண் வாரிசுகளை அனுமதிக்க, தாய் அரசியலமைப்பு மாற்றப்பட்டது, இதனால் இவர் அரியணைக்கு தகுதியுடையவர் ஆனார்.  
அரச குடும்பத்தின் மூத்த பெண் குழந்தையாக இருந்ததால் (வெளிநாட்டு சாமானியரை மணந்த இளவரசி உபோல்ரதான ராஜகன்யாவைத் தவிர), இவரது நிலை இளவரசி அரசியுடன் ஒப்பிடத்தக்கது.
# இளவரசி சிரிந்தோர்ன்

## ஆரம்ப கால வாழ்க்கை

சிரிந்தோர்ன் 1955 ஏப்ரல் 2 அன்று துசிட் அரண்மனையின் ஆம்போர்ன் சாத்தான் குடியிருப்பு மண்டபத்தில் பூமிபோல் மற்றும் ராணி சிரிகிட் ஆகியோரின் மூன்றாவது குழந்தை பிறந்தார். அரச தம்பதியினருக்கு ஒரு மகன் இருப்பதால், 1974 ஆம் ஆண்டில் தாய் அரசியலமைப்பு மாற்றப்பட்டது. இது 1978 ஆம் ஆண்டில் இளவரசி பஜ்ரகிட்டியபா பிறக்கும் வரை சிரிந்தோர்னை சிம்மாசனத்தில் ( வஜிரலோங்கொர்னுக்குப் பிறகு) இரண்டாவது வரிசையில் வைத்தது. டிசம்பர் 2012 இல், உடலில் சேர்ந்த கால்சியம் படிவுகளை அகற்ற சிரிந்தோர்ன் சிலகாலம் மருத்துவமனையில் சேர்க்கப்பட்டார்.
# இளவரசி சிரிந்தோர்ன்

## ஆரம்ப கால வாழ்க்கை

### ஆரம்ப கல்வி

சிரிந்தோர்ன் தாய்லாந்தின் அரச குடும்ப மற்றும் அரண்மனை ஊழியர்களின் குழந்தைகளுக்காக நிறுவப்பட்ட சித்ரலாடா பள்ளியில் தனது கலியை பெற்றார். இவர் 1967 ஆம் ஆண்டில் முதன்மை நிலை (தரம் 7), 1972 இல் மேல்நிலை நிலை (தரம் 12), மற்றும் 1975 இல் தேசிய பல்கலைக்கழக நுழைவுத் தேர்வில் நான்காவது இடத்தைப் பிடித்தார்.
# இளவரசி சிரிந்தோர்ன்

## ஆரம்ப கால வாழ்க்கை

### உயர் கல்வி

1975 ஆம் ஆண்டில் இவர் சுலலாங்கொர்ன் பல்கலைக்கழகத்தில் சேர்ந்தார். அங்கு கலைப்பிரிவில் இளங்கலை பட்டம், முதல் தர மேதகைமை மற்றும் 1976 இல் வரலாற்றில் தங்கப் பதக்கம் பெற்றார். ஏப்ரல் 2001 இல், சீனாவின் பீக்கிங் பல்கலைக்கழகத்தில் சீனப் பண்பாடு பயின்றார்.
# இளவரசி சிரிந்தோர்ன்

## படைப்புகள் மற்றும் ஆர்வங்கள்

தொழில்நுட்பத்தின் மீதான இவரது ஆர்வத்தைத் தவிர, வரலாற்றில் பட்டங்களையும், கல்வி வளர்ச்சியில் முனைவர் பட்டத்தையும் பெற்றவர். சுலாச்சோம்க்லாவ் அரச கழக இராணுவப் பள்ளியின் வரலாற்றுத் துறையில் கற்பிக்கிறார். அங்கு இவர் துறையின் பெயரளவுத் தலைவராக உள்ளார். தாய் தவிர, சரளமாக ஆங்கிலம், பிரஞ்சு மற்றும் மாண்டரின் பேசுகிறார், தற்போது ஜெர்மன் மற்றும் இலத்தீன் மொழியையும் பயின்று வருகிறார். இவர் சீன இலக்கியத்தை தாய் மொழியில் மொழிபெயர்க்கிறார். அவர் ஒரு திறமையான கலைஞர் மற்றும் தாய் பாரம்பரிய இசையின் தீவிர விளம்பரதாரர் ஆவார். அவரது தந்தை பூமிபால் அதுல்யாதெச்சைப் போலவே, இளவரசி சிரிந்தோர்ன் ஹெச்எஸ் 1 டி என்ற அழைப்பு அடையாளத்துடன் அமெச்சூர் வானொலி வைத்திருக்கிறார்.
# இளவரசி சிரிந்தோர்ன்

## உதவித்தொகை

லிவர்பூல் பல்கலைக்கழகம் சிரிந்தோர்னின் நினைவாக ஒரு மதிப்புமிக்க புதிய உதவித்தொகையை அறிமுகப்படுத்தியது. ஒரு ஆண்டு முதுநிலை திட்டத்தை முடிக்க தாய்லாந்து மாணவருக்கு லிவர்பூலில் படிக்க முழு உதவித்தொகை ஆண்டுதோறும் வழங்கப்படும். உதவித்தொகை அனைத்து பாடங்களுக்கும் வழங்கப்படும். அதில் ஒரு வருடம் கற்பிக்கப்பட்ட முதுநிலை திட்டம் வழங்கப்படுகிறது; இருப்பினும், இளவரசி சிரிந்தோர்னுடன் தொடர்புடைய அறிவியல், தகவல் தொழில்நுட்பம், மருத்துவம், கலை, புவியியல், வரலாறு மற்றும் மொழி போன்ற ஒரு பாடப்பிரிவில் படிக்க விரும்பும் மாணவர்களுக்கு முன்னுரிமை வழங்கப்படும். உதவித்தொகைக்கு தகுதி பெற, விண்ணப்பதாரர்கள் தாய்லாந்து நாட்டவராக இருக்க வேண்டும். மேலும் லிவர்பூல் பல்கலைக்கழகத்தில் ஓராண்டு கற்பித்த முதுநிலை திட்டத்தைப் படிப்பதற்கான வாய்ப்பை ஏற்கனவே வைத்திருக்க வேண்டும்.
# 2-பியூட்டனால்

1718764 <small>(*R*)</small>  
1718763 <small>(*S*)</small>
| Gmelin = 1686  
396584 <small>(*R*)</small>  
25655 <small>(*S*)</small>
| SMILES = CCC(C)O
| StdInChI = 1S/C4H10O/c1-3-4(2)5/h4-5H,3H2,1-2H3
| StdInChI_Ref =
| StdInChIKey = BTANRVKWQNVYAZ-UHFFFAOYSA-N
| StdInChIKey_Ref =
}}
|Section2=
|Section3=
|Section4=== பாதுகாப்பு ==
மற்ற பியூட்டனால்களைப் போலவே 2-பியூட்டனாலும் குறைந்த கடுமையான நச்சுத்தன்மையைக் கொண்டுள்ளது. இதன் உயிர்க்கொல்லும் அளவு எலிகளுக்கு வாய்வழியாக கொடுக்கும் போது கிலோகிராமுக்கு 4400 மில்லி கிராம் ஆகும்.. தூய ஆல்ககால்களின் கொதிநிலையை விட அதிக கொதிநிலையுடன் பெராக்சைடு உருவாக்கம் இருப்பதால் இவ்வெடி விபத்துகள் நிகழ்கின்றன. ஆல்ககால்கள், ஈத்தர்களைப் போலன்றி, பெராக்சைடு அசுத்தங்களை உருவாக்கும் திறன் கொண்டதாக பரவலாக அறியப்படாததால் ஆபத்து கவனிக்கப்படாமல் போகக்கூடும்.
# பரிசால்

**பரிசால்** (ஆங்கிலம்: Barisal ; வங்காள மொழி: বরিশাল ) தென் மத்திய வங்காளதேசத்தில் கீர்த்தன்கோலா ஆற்றின் கரையில் அமைந்துள்ள ஒரு முக்கிய நகரமாகும். இது பரிசால் மாவட்டம் மற்றும் பரிசால் பிரிவு ஆகிய இரண்டினதும் மிகப்பெரிய நகரம் மற்றும் நிர்வாக தலைமையகம் ஆகும். இது நாட்டின் பழமையான நகராட்சிகள் மற்றும் நதி துறைமுகங்களில் ஒன்றாகும். பரிசால் நகராட்சி 1876 ஆம் ஆண்டில் பிரித்தானிய ராஜ் காலத்தில் நிறுவப்பட்டது. சூலை 25, 2002 அன்று மாநகராட்சியாக மேம்படுத்தப்பட்டது. 2011 ஆம் ஆண்டின் தேசிய மக்கட் தொகை கணக்கெடுப்பின்படி 328,278 மக்கள் வசிக்கின்றனர். இந்த நகரம் 30 வார்டுகள் மற்றும் 50 மஹாலாக்களைக் கொண்டுள்ளது. நகரின் பரப்பளவு 58 கி.மீ. ஆகும்.
# பரிசால்

## புவியியல்

பரிசால் மாவட்டம் 2790.51 கி.மீ. <sup>2</sup> பரப்பளவைக் கொண்டுள்ளது. பரிசால் மாவட்டத்தின் வடக்கே மதாரிபூர், சரியத்பூர், சந்த்பூர் மற்றும் லட்சுமிப்பூர் ஆகிய மாவட்டங்களும், தெற்கில் பதுகாலி, பார்குனா மற்றும் ஜலோகதி மாவட்டங்களும், கிழக்கில் போலா மற்றும் லட்சுமிபூர் மாவட்டங்களும், மேற்கில் ஜாலோகதி, கோரோப்கூர்ஜா மாவட்டங்களும் எல்லைகளாக அமைந்துள்ளன. கீர்த்தன்கோலா, ஏரியல் கான், கொய்ராபாத், கலிஜிரா மற்றும் சந்தா உட்பட பல ஆறுகள் பரிசால் முழுவதும் பாய்கின்றன. பரிசால் நகரம் 58 கி.மீ. <sup>2</sup> பரப்பளவைக் கொண்டுள்ளது.
# பரிசால்

## புவியியல்

### காலநிலை

பரிசால் வெப்பமண்டல ஈரமான மற்றும் வறண்ட காலநிலையின் கீழ் வகைப்படுத்தப்படுகின்றது.
# பரிசால்

## பொருளாதாரம்

பரிசால் வங்காளதேசத்தின் அரிசி உற்பத்தி மையமாகும். பாலிசல் (ஒரு வகையான பாஸ்மதி) பாரிசலில் மிகவும் பிரபலமான அரிசி. தெற்காசியாவில் பிரபலாமான மெல்லும் பொருளான வெற்றிலைக்கும் இந்தப்பகுதி பிரபலமானது. பரிசால் நதியால் சூழப்பட்டிருப்பதால் மீன்கள் ஏராளமாக உள்ளன. நகரம் கடற்கரைக்கு அருகில் அமைந்துள்ளதால் தேங்காய் ஒரு பொதுவான உற்பத்தி பொருளாகும். விவசாய பொருட்கள், இல்சா மீன், மருந்துகள், அன்கர் சீமெந்து போன்றவை ஏற்றுமதி பொருட்களாகும்.
# பரிசால்

## போக்குவரத்து

### விமானம்

பரிசால் விமான நிலையம் ஒரு உள்நாட்டு விமான நிலையமாகும். பிமன் பங்களாதேஷ் ஏர்லைன்ஸ் , நோவோயர் மற்றும் யுஎஸ்-பங்களா ஏர்லைன்ஸ் ஆகியவை இந்த விமான நிலையத்தை பயன்படுத்துகின்றன. செயலில் உள்ள விமான பாதை பரிசால்-டாக்கா-பரிசால் ஆகும்.
# பரிசால்

## போக்குவரத்து

### நதி துறைமுகம்

பரிசால் நதி துறைமுகம் பங்களாதேஷின் இரண்டாவது பெரிய நதி துறைமுகமாகும். பரிசால் மக்களுக்கு தலைநகரான டாக்காவிற்கு தொடர்பு கொள்வதற்கான மிகவும் பிரபலமான இணைப்பாகும். இது போலா, பார்குனா, லட்சிமிப்பூர் போன்ற பிற மாவட்டங்களுடன் பிரபலமான போக்குவரத்து முறையாகும்.
# பரிசால்

## போக்குவரத்து

### சாலை

பரிசால் நாட்டின் பிற பகுதிகளுடன் என்8 தேசிய நெடுஞ்சாலை வழியாக இணைக்கப்பட்டுள்ளது. பரிசாலில் நாதுல்லாபாத் மத்திய பேருந்து முனையம், மற்றும் ரூபட்டாலி பேருந்து முனையம் ஆகிய இரு பிரதான முனையங்கள் உள்ளன. பல பேருந்துகள் பரிசாலை மற்ற மாவட்டங்களுடன் இணைக்கின்றன.
# பரிசால்

## கல்வி

பரிசால் பல கல்வி நிறுவனங்களின் தாயகமாகும். அரசு ப்ரோஜோமோகன் கல்லூரி 1889 ஆம் ஆண்டில் நிறுவப்பட்ட நகரத்தின் மிகப் பழமையான உயர்கல்வி நிறுவனமாகும். பரிசால் பொது பல்கலைக்கழகம் மற்றும் இரண்டு தனியார் பல்கலைக்கழகங்கள் உள்ளன.
# பரிசால்

## விளையாட்டு

பரிசாலில் துடுப்பாட்டம் மற்றும் கால்பந்து ஆகிய இரண்டும் மிகவும் பிரபலமான விளையாட்டுகளாகும். டென்னிஸ் மற்றும் கபடி ஆகியவையும் பிரபலமாக உள்ளன. நகரத்தில் பரிசால் விளையாட்டரங்கம் (அப்துர் ரப் செர்னியாபாத் ஸ்டேடியம் என்றும் அழைக்கப்படுகிறது) என்று அழைக்கப்படும் ஒரு தேசிய அரங்கம் காணப்படுகின்றது. இது தற்போது கிரிக்கெட் போட்டிகளுக்கு பெரும்பாலும் பயன்படுத்தப்படுகிறது. மேலும் கால்பந்து மற்றும் பிற விளையாட்டுகளுக்கும் பயன்படுத்தப்படுகிறது.
# அம்பராவா ரயில்வே அருங்காட்சியகம்

**அம்பராவா ரயில்வே அருங்காட்சியகம் (Ambarawa Railway Museum), இந்தோனேஷியாவில் மத்திய ஜாவாவில்** அமைந்துள்ள ஒரு அருங்காட்சியகம் ஆகும். இந்த அருங்காட்சியகம் இந்தோனேஷியன் ரயில்வே நிறுவனத்தால் அதிகாரப்பூர்வமாக **இந்தோனேஷியன் ரயில்வே அருங்காட்சியகம்** என்று பெயர் சூட்டப்பட்டது. இந்த அருங்காட்சியகம் நீராவி என்ஜின்களை சேகரிப்பதில் கவனம் செலுத்துகிறது, Ambarawa உள்ள . இந்த அருங்காட்சியகம் 3 அடி 6 அங்குல (1,067 மிமீ) நீளமுள்ள மூடப்பட்ட ரயில் பாதையின் எச்சங்களைக் கொண்டுள்ளது.
# அம்பராவா ரயில்வே அருங்காட்சியகம்

## அருங்காட்சியக கட்டிடம் மற்றும் அமைவிடம்

டச்சு காலனித்துவ அரசாங்கத்தின் போது அம்பராவா ஒரு இராணுவ நகரமாக இருந்தது. முதலாம் வில்லெம் மன்னர் தனது படையினரை செமரங்கிற்கு கொண்டு செல்லும் நோக்கில் ஒரு புதிய ரயில் நிலையத்தைக் கட்டுவதற்கு உத்தரவு வழங்கினார். மே 21, 1873 ஆம் நாளன்று அம்பராவா ரயில் நிலையம் 127,500 மீ² நிலத்தில் கட்டப்பட்டது. கட்டப்பட்ட காலத்தில் இந்த ரயில் நிலையமானது முதலாம் வில்லெம் ஸ்டேஷன் என்று அழைக்கப்பட்டது. இது கேதுங்ஜாட்டி-பிரிங்கின்-டன்டாங்-அம்பராவா தடம் கட்டப்பட்ட அதே நேரத்தில் முடிக்கப்பட்டது.  
இந்த ஸ்டேஷனானது கட்டிடம் காத்திருப்பு அறை மற்றும் ஸ்டேஷன் மாஸ்டர் அறை என்ற நிலையில் அமைந்த இரண்டு முக்கிய கட்டிடங்களைக் கொண்டுள்ளது.  
முதலாம் வில்லெம் ரயில் நிலையம் முதலில் கேதுங்ஜதியிலிருந்து வடகிழக்குப் பகுதி வரை 4 அடி 8.5 அங்குலம் (1,435 மிமீ) அகல இடைவெளியினைக் கொண்டும், தெற்கே மாகேலாங் வழியாக யோககர்த்தாவை நோக்கி 3 அடி 6 அங்குலம் (1,067 மிமீ) அகல இடைவெளியினைக் கொண்டும், அமைந்த தண்டவாளங்களைக் கொண்ட போக்குவரத்து இடமாக இருந்தது. அந்த ரயில்வே நிலையத்தில் இரு பக்கங்களிலும் வெவ்வேறு அளவு அகல இடைவெளியைக் கொண்ட தண்டவாளங்களில் ரயில்கள் ஓடும் வகையில் அதற்கு ஏற்றவாறு அமைந்திப்பதைக் காண முடியும்.  
ஏப்ரல் 8, 1976 ஆம் நாள் அன்று, அப்போது மத்திய ஜாவா மாகாண ஆளுநராக இருந்த சுபர்ட்ஜோ ரஸ்டாம் என்பவரால் அம்பராவா ரயில் நிலையம் அதிகாரப்பூர்வமாக அம்பராவா ரயில் அருங்காட்சியகமாக மாற்றி அமைக்கப்பட்டது. பயன்பாட்டிலிருந்து முடிவிற்கு வந்த 3 அடி 6 அங்குலம் (1,067 மிமீ) பாதையில் ஓடிய ரயிலின் நீராவி என்ஜின்களை இந்த அருங்காட்சியகம் பாதுகாக்கின்றது. பின்னர் அந்த இந்தோனேசிய மாநில ரயில்வேயின் பாதை ரயில்வே பயன்பாடு இன்றி மூடப்பட்டது. இவை ரயில் நிலையத்திற்கு அடுத்த திறந்தவெளியில் காட்சிக்கு வைக்கப்பட்டுள்ளன.
# அம்பராவா ரயில்வே அருங்காட்சியகம்

## அருங்காட்சியக கட்டிடம் மற்றும் அமைவிடம்

### ரயில் பாதை

யோகியாகர்த்தாவை (தென் மேற்கு அம்பராவாவில் இருந்து) 3 அடி 6 அங்குலம் (1,067 மிமீ) இடைவெளி கொண்ட பாதையில் ரயில் இயங்கும்போது ஆர்வமூட்டுபவனவதான அனுபவம் கிடைக்கும். ஜாவாவில் ஜம்பு மற்றும் செகாங்கு ஆகிய பகுதிகளுக்கு இடையில் மட்டுமே இவ்வகையான ரயில் பிரிவு அமைந்து இயங்கி வந்தது. பூகம்பத்தில் சேதமடைந்த காரணத்தால் பெடனோவிற்கு அப்பால் உள்ள பாதை 1970 களின் ஆரம்பத்தில் மூடப்பட்டது. அதையொத்த இணை சாலையில் நடந்த பேருந்துப் போக்குவரத்தின் காரணமாக அது தன் அதன் பெரும்பாலான போக்குவரத்தை இழந்துவிட்டிருந்தது. கேதுங்ஜதியிலிருந்து (ஆரம்பத்தில் அம்பராவாவிலிருந்து கிழக்கு நோக்கிச் செல்லும்) செல்லும் பாதை 1970 களின் நடுப்பகுதி வரை தப்பிப் பிழைத்திருந்தது, ஆனால் கடைசியில் மிகக் குறைவான போக்குவரத்தைக் கண்டது. ஏனெனில் செமரங்கிற்குச் செல்லும் சாலையில் நேரடியாகப் பயணிப்பது மிக விரைவாக இருந்தது.  
தற்போது, நீராவி என்ஜின் மூலம் இயக்கப்படும் அம்பராவா-பெடோனோ இடையே பாரம்பரிய ரயில்வே இயக்கப்படுகிறது. கூடுதலாக, அம்பராவாவிற்கும் டன்டாங்கிற்கும் இடையே சுற்றுலாப்போக்குவரத்து ரயில்வே செயல்பாட்டில் உள்ளது.
# அம்பராவா ரயில்வே அருங்காட்சியகம்

## சேகரிப்பு

இந்த அருங்காட்சியகம் தற்போது 21 நீராவி என்ஜின்கள் சேகரித்து வைத்துள்ளது. தற்போது அவற்றில்நான்கு என்ஜின்கள் செயல்படும் நிலையில் உள்ளன.. அருங்காட்சியகத்தின் மற்ற சேகரிப்புகளில் பழைய தொலைபேசிகள், மோர்ஸ் தந்தி உபகரணங்கள், பழைய மணிகள் மற்றும் சமிக்ஞை உபகரணங்கள் மற்றும் சில பழங்கால தளவாடங்கள் உள்ளிட்ட பல காட்சிப்பொருள்கள் அடங்கும்.  
சில நீராவி என்ஜின்கள் 2 B25 வகுப்பினைச் சேர்ந்த 0-4-2RT B2502 மற்றும் B2503 ஆகும். இவை சுமார் 100 ஆண்டுகளுக்கு முன்பு முதன் முதலில் இந்த பாதைக்கு வழங்கப்பட்டவையாகும். (மூன்றாவது லோகோமோட்டிவ், பி 2501, நகரத்தின் அருகிலுள்ள ஒரு பூங்காவில் பாதுகாக்கப்பட்டு வைக்கப்படுள்ளது). E10 வகுப்பினைச் சேர்ந்த 0-10-0RT E1060 முதலில் ஆரம்பத்தில் மேற்கு சுமத்ரா<nowiki/>விற்கு 1960 களில் வழங்கப்பட்டது. நிலக்கரி ரயில்வேயின் பயன்பாட்டிற்காக அது வழங்கப்பட்டது. அது பின்னர் ஜாவாவிற்கு கொண்டு வரப்பட்டு மறுபடியும் சவாக்லுன்டோவிற்குத் திரும்பியது. வழக்கமான 2-6-0T C1218 என்ஜின் 2006 ஆம் ஆண்டில் சரியான பணியாற்றும் நிலைக்கு சீர்செய்து வைக்கப்பட்டது. பின்னர் அதுசோலோவுக்கு சுற்றுலா ரயிலாக மாற்றப்பட்டு, அப்பணியினை மேற்கொண்டது. அந்த சுற்றுலா ரயிலுக்கு செபூர் குளுதுக் ஜலதாரா என்று பெயர் சூட்டப்பட்டது. இந்த அருங்காட்சியகத்தில் ஒரு சிறிய டீசல் ஷண்டர் D300 வகுப்பினைச் சேர்ந்த 0-8-0D D300 23 இங்கு உள்ளது, ஆரம்பத்தில் அது செபுவில் இருந்த செமரங்கில் இருந்து வந்த ஒரு பழைய UH-295 கிரேன் மற்றும் புதிதாக மீட்டெடுக்கப்பட்ட B51 வகுப்பினைச் சேர்ந்த 4-4-0 B5112 அம்பராவா-டன்டாங் பாதைக்காக சிறப்பாகத் தயாரிக்கப்பட்டதாகும். இங்குள்ள பிற லோகோமோட்டிவ் சேகரிப்புகள் C1240, C1603, C2821 மற்றும் CC5029 ஆகியவை ஆகும்.
# சோடியம் கோபால்ட் ஆக்சைடு

**சோடியம் கோபால்ட் ஆக்சைடு** *(Sodium cobalt oxide)* என்பது Na<sub>x</sub>CoO<sub>2</sub> என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை சோடியம் கோபால்ட்டேட்டு என்ற பெயராலும் அழைப்பார்கள். சோடியம், கோபால்ட்டு, ஆக்சிசன் போன்ற தனிமங்கள் பல்வேறு அளவுகளிலும் சேர்ந்து இச்சேர்மம் உருவாகிறது. NaxCoO2•yH2O. என்ற பொதுவாய்ப்பாட்டைக் கொண்ட நீரேற்று வடிவங்களை குறிக்கவும் இப்பெயர் பயனாகிறது.  
1970 ஆம் ஆண்டுகளில் முதன் முதலாக நீரற்ற சோடியம் கோபால்ட் ஆக்சைடு தயாரிக்கப்பட்டது . ஓர் உலோகத்தைப் போல இதுவும் மின்சாரத்தை கடத்துகிறது. எனவே தனித்துவமான வெப்பமின் பண்புகளை (0.5 ≤ x ≤ 0.75) கொண்டிருப்பதாக அறியப்படுகிறது. இதன் அதிக சீபெக் குணகமும் குறைந்த மின் தடை பண்பையும் 1997 ஆம் ஆண்டில் ஓர் ஆய்வுக்குழு கண்டறிந்தனர்.
# சோடியம் கோபால்ட் ஆக்சைடு

## கட்டமைப்பு

மற்ற கார - கோபால்ட்டு ஆக்சைடுகளைப் போலவே, சோடியம் கோபால்டேட்டும் ஓர் அடுக்கு கட்டமைப்பைக் கொண்டுள்ளது. ஒற்றை இணைதிற சோடியம் நேர்மின் அயனி அடுக்குகள் ( Na+) கோபால்ட்டு மற்றும் ஆக்சிசன் அணுக்களின் இரு பரிமாண எதிர்மின் அயனி தகடுகளுடன் அடுத்தடுத்து அமைந்துள்ளன. ஒவ்வொரு கோபால்ட்டு அணுவும் ஆறு ஆக்சிஜன் அணுக்களுடன் பிணைக்கப்பட்டு அடுக்கு தளத்திற்கு இணையாக இரண்டு முகங்களுடன் ஒரு எண்முகம் உருவாகிறது, எண்முகம் விளிம்புகளை பகிர்ந்து கொள்வதன் விளைவாக கோபால்ட்டு அணுக்களின் ஒரு அடுக்கு இரண்டு அடுக்கு ஆக்சிசன் அணுக்களுக்கு இடையில் வைக்கப்படுகிறது. இவை மூன்றுமே வழக்கமான முக்கோண தள பின்னலுடன் உள்ளன.
# தக் மாகாணம்

**தக் மாகாணம்** (ஆங்கிலம்:Tak Province) தாய்லாந்தின் மேற்கு மாகாணங்களில் ( *சாங்வாட்* ) ஒன்றாகும். இதன் அண்டை மாகாணங்கள் (வடக்கு கடிகார திசையில் இருந்து) மே ஹாங் சோன், சியாங் மாய், லம்பூன், லம்பாங், சுகோத்தாய், கம்பேங் பெட், நக்கோன் சவான், உத்தாய் தானி மற்றும் காஞ்சனபுரி ஆகியவை. மாகாணத்தின் மேற்கு விளிம்பில் காயின் மாநிலம் மியான்மருடன் ( பர்மா ) நீண்ட எல்லை உள்ளது.
# தக் மாகாணம்

## வரலாறு

தக் மாகாணத்தின் மேற்குப் பகுதியில் தெனாசெரிம் மலைகள் டவ்னா மலைத்தொடரை சந்திக்கின்றன. மியான்மருக்குள் செல்லும் சில சாலைகள் மற்றும் எல்லை தாண்டிய சாலைகள் ஒன்று மே சாட்டில் உள்ளது. மே சாட்டின் வடமேற்கு தாய் பக்கத்தில் உள்ள பிரதான சாலை மே ஹாங் சோனை நோக்கி நேராக வடக்கே திரும்பும் வரை எல்லையைத் தாண்டிச் செல்கிறது. தக் மாகாணம் 16,406 கி.மீ. 2 ஆக்கிரமித்து, பாங்காக்கிலிருந்து வடக்கே 426 கி.மீ தொலைவில் உள்ளது  
தக் என்பது ஒரு வரலாற்று இராச்சியம், இது சுகோத்தாய் காலத்திற்கு முன்பே 2,000 ஆண்டுகளுக்கு முன்பு கட்டப்பட்டது. பண்டைய இராச்சியம் 1 ஆம் நூற்றாண்டில் உச்சத்தை கொண்டிருந்தது. 5 ஆம் நூற்றாண்டில் இந்த இராச்சியத்தின் தலைநகரம் தெற்கே லாவோவுக்கு (இன்றைய லோப்புரி மாகாணம் ) மாற்றப்பட்டது. 663 ஆம் ஆண்டில் லாவோ இராச்சியத்தின் இளவரசி ஜமாதேவி என்பவரால் ஆம்போ பான் தக் என்ற நகரம் நிறுவப்பட்டது. இது ராம்காம்ஹெங் தலைமையிலான போர்கள் மூலம் சுகோதாய் இராச்சியத்தின் ஒரு பகுதியாக மாறியது மற்றும் மேற்கு முன்னணியில் முக்கிய கோட்டையை உருவாக்கியது. மன்னர் மகா தம்மராச்சாவின் ஆட்சியின் போது அயுதயா இராச்சியம் பர்மாவிடம் இழந்தபோது இந்த நகரம் மேலும் மேற்கு நோக்கி நகர்த்தப்பட்டு *மியூங் ரஹாங்* என பெயர் மாற்றப்பட்டது. ஆரம்பகால இரத்தனகோசின் காலத்தில் இந்த நகரம் பிங் ஆற்றின் கிழக்குப் பகுதிக்கு மாற்றப்பட்டது.  
பர்மாவுடனான போரின்போது அயுதாய இராச்சியம் வீழ்ச்சியடைவதற்கு முன்பு தக்கின் துணை ஆளுநராக மன்னர் தக்சின் இருந்தார். அவரது பெயர் *சின்* என்பதால், அவர் *தக்கில்* இருந்த காலத்தில் *தக்-சின்* என்று அழைக்கப்பட்டார்.
# தக் மாகாணம்

## நிலவியல்

பூமிபோல் அணை ( மன்னர் பூமிபால் அதுல்யாதெச்சின் பெயரிடப்பட்டது, பழைய பெயர் *யான்ஹீ அணை* ) காவ் கேவ் தம்போனில் (துணை மாவட்டம்), சாம் நாகாவ் மாவட்டமான தக் நகரில் உள்ளது, இது 1958 முதல் 1964 வரை கட்டப்பட்டது. இது சாவோ பிரயா நதியின் இரண்டு ஆதாரங்களில் ஒன்றான பிங் நதியை நிறுத்தி வைக்கிறது. தக்ஸின் மகாரத் தேசிய பூங்கா, நம்டோக் பா சாரோன் தேசிய பூங்கா, லான் சாங் தேசிய பூங்கா, மற்றும் குன் பாவோ தேசிய பூங்காக்கள் அனைத்தும் மாகாணத்தில் உள்ளன. துங்கை நரேசுவான் வனவிலங்கு சரணாலயம் ஏரி முன்புறத்தில் பாதியை காஞ்சனபுரி மற்றும் ஹுவாய் கா கைங் வனவிலங்கு சரணாலயத்துடன் உத்தாய் தானியின் எல்லையில் பகிர்ந்து கொள்கிறது மற்றும் இது உலக பாரம்பரிய தளங்கள் ஆகும்.
# தக் மாகாணம்

## பொருளாதாரம்

தக் பொருளாதாரத்தில் விவசாயம் ஒரு முக்கிய பகுதியாகும். தக் மாகாணம் அரிசி, சோளம், காய்கறிகள், பழங்கள், மாட்டிறைச்சி, திலாப்பியா(மீன்) மற்றும் பிற உணவுகளை உற்பத்தி செய்கிறது. தக்கில் உள்ள தொழில்களில் கருங்கல் குவாரி மற்றும் நகைகள் அடங்கும். துத்தநாக சுரங்கமானது முன்னர் மே சோட் மாவட்டத்தில் இருந்த்தது.  
கைவினைப்பொருட்கள் மற்றும் மியான்மர் தயாரிப்புகளும் வர்த்தகத்திற்கு முக்கியம். தக்கின் வடக்கு பகுதியில் உள்ள பூமிபால் அணை அதன் மிகவும் பிரபலமான சுற்றுலா அம்சமாகும். தெற்குப் பகுதியில் சுற்றுலா, குறிப்பாக சுற்றுச்சூழல் சுற்றுலா, பிரபலமான இடங்களான தி லோ சு நீர்வீழ்ச்சி, தி லோ லு நீர்வீழ்ச்சி, நடைபயணம் மற்றும் அதன் பல்வேறு வன இருப்புகளில் வெள்ளை நீர் பட்கு விளையாட்டு போன்றவற்றுடன் உள்ளது. தக் அதன் லோய் கிராத்தோங் திருவிழாவிற்கும் பெயர் பெற்றது, அங்கு பல கிராத்தாங்க்களைக் கொண்ட *க்ராத்தோங் சாய்* ஆற்றின் கீழே ஒரு நீண்ட வரிசையில் மிதக்கிறது. லோய் கிராத்தோங் திருவிழா லோயி கிராத்தோங் இரவு மியூங் தக் மாவட்டத்தில் பிங் ஆற்றில் நடைபெறுகிறது.
# தக் மாகாணம்

## போக்குவரத்து

### சாலைகள்

தக் வடக்கின் ஒரு முக்கிய தகவல் தொடர்பு மற்றும் போக்குவரத்து மையமாகும், மூன்று ஆசிய நெடுஞ்சாலைகள் மாகாணம் வழியாக செல்கின்றன . மே சோட் மாவட்டத்தில் மியான்மர்-தாய் எல்லை வழியாக ஏ.எச் 1 நுழைகிறது ஏ.எச் 2 மாகாணம் வழியாக வடக்கிலிருந்து தெற்கு நோக்கி செல்கிறது. மேலும் AH16 தக்கில் முடிகிறது.
# தக் மாகாணம்

## போக்குவரத்து

### வான்வெளி

தக் மாகாணத்திற்கு தக் விமான நிலையம் சேவை செய்கிறது.
# தக் மாகாணம்

## விளக்கப்படங்கள்

மக்கள்தொகையில் கால் பகுதியினர் தாய்லாந்தின் மலைவாழ் பழங்குடியினரைச் சேர்ந்தவர்கள்: யாவ், காரேன் (தாய் கரியாங்), ஆகா (தாய் ஆகா), லாஹு (தாய் முசோ), மொங் (தாய் மொங்) மற்றும் லிசு (தாய் லிசா). தக்கின் மிகப்பெரிய பழங்குடி கரேன்.
# தக் மாகாணம்

## அகதிகள்

2008 ஆம் ஆண்டின் அகதிகளுக்கான ஐக்கிய நாடுகளின் ஆணையத் )<nowiki/>தரவுகளின்படி, பர்மாவில் இருந்து பதிவுசெய்யப்பட்ட 121,000 அகதிகளில் கிட்டத்தட்ட 95,000 பேர் தக் மாகாணத்தில் உள்ள பல அகதி முகாம்களில் தங்க வைக்கப்பட்டுள்ளனர், இதில் மே லா முகாம் 45,000 காரேன் அகதிகளுடன் மிகப்பெரியது.
# தக் மாகாணம்

## சின்னங்கள்

மாகாண முத்திரை ராஜ யானை மீது அமர்ந்துள்ள நரேசுவான் மன்னரைக் காட்டுகிறது. சில நேரங்களில் யானைக்கு கீழே ஒரு கருடா சித்தரிக்கப்பட்டுள்ளது, ஏனெனில் கருடா தாய்லாந்தின் மாநில அடையாளமாகும். நரேசுவான் மன்னர் புனித நீரை தரையில் ஊற்றுவதாகக் காட்டப்பட்டுள்ளது, இது சுதந்திரத்தை அறிவிப்பதற்கான ஒரு குறியீட்டு செயல். இது பர்மாவோடு 1584 ஆம் ஆண்டு நடந்த போரைக் குறிக்கிறது, பர்மிய கட்டுப்பாட்டிலிருந்து விடுவிக்கப்பட்ட முதல் எல்லை நகரமாக தக் இருந்தபோது.
# தக் மாகாணம்

## சின்னங்கள்

### மாகாண முழக்கம்

"அற்புதமான இயற்கையின் நகரம், மிகப்பெரிய பூமிபோல் அணை, கிங் தாக்சின் பெரிய மற்றும் அழகான காடுகள்".  
மாகாண மரம் ஆசிய ஜடோபா, மாகாண மலர் ஆர்க்கிட் மரம் *அத்தி.*.
# தக் மாகாணம்

## நிர்வாக பிரிவுகள்

இந்த மாகாணம் ஒன்பது மாவட்டங்களாக ( *ஆம்போஸ்* ) பிரிக்கப்பட்டுள்ளது. இவை மேலும் 63 துணை மாவட்டங்கள் ( *டம்பன்கள்* ) மற்றும் 493 கிராமங்கள் ( *முபன்கள்* ) என *பிரிக்கப்பட்டுள்ளன* .
# தக் மாகாணம்

## மனித சாதனை அட்டவணை 2014

2003 ஆம் ஆண்டு முதல், தாய்லாந்தில் ஐக்கிய நாடுகளின் மேம்பாட்டுத் திட்டம் (யுஎன்டிபி) மனித வளர்ச்சியின் எட்டு முக்கிய பகுதிகளையும் உள்ளடக்கிய ஒரு கூட்டு குறியீடான மனித சாதனை குறியீட்டை (எச்ஏஐ) பயன்படுத்தி துணை தேசிய மட்டத்தில் மனித வளர்ச்சியின் முன்னேற்றத்தைக் கண்டறிந்துள்ளது.
# டெர்பியம்(III,IV) ஆக்சைடு

**டெர்பியம்(III,IV) ஆக்சைடு** *(Terbium(III,IV) oxide)* என்பது Tb<sub>4</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அரிதாக டெட்ராடெர்பியம் எப்டாக்சைடு என்ற பெயரால் இச்சேர்மம் அழைக்கப்படுகிறது. சில இடங்களில் இதன் மூலக்கூறு வாய்ப்பாடு TbO1.75 என்ற வாய்ப்பாட்டால் குறிக்கப்படுகிறது. அடர் பழுப்பும் கருப்பும் கலந்த நிறத்தில் ஒரு நிருறிஞ்சும் சேர்மமாக டெர்பியம்(III,IV) ஆக்சைடு கருதப்படுகிறது. டெர்பியம்(III,IV) ஆக்சைடு ஓரு தனித்தியங்கும் ஆக்சைடு அல்லது ஒரு கட்ட சிற்றிடைவெளி ஆக்சைடு என்ற கருத்தின் மீதான விவாதம் நடைபெற்று வருகிறது. Tb4O7 முக்கியமான வணிக ரீதியிலான டெர்பியம் சேர்மங்களில் ஒன்றாகும். Tb(III) உடன் டெர்பியம் +4 என்ற ஆக்சிசனேற்ற நிலையில் காணப்படும் சேர்மமும் இதுமட்டுமேயாகும். உலோக ஆக்சலேட்டை வெப்பப்படுத்துவதன் மூலம் டெர்பியம்(III,IV) ஆக்சைடு உற்பத்தி செய்யப்படுகிறது, மற்ற டெர்பியம் சேர்மங்களை தயாரிப்பதில் இது முக்கியமான முன்னோடிச் சேர்மமாகப் பயன்படுத்தப்படுகிறது. டெர்பியம் Tb2O3, TbO2 மற்றும் Tb6O11 போன்ற மற்ற மூன்று பெரிய ஆக்சைடுகளை இச்சேர்மம் உருவாக்குகிறது. உருகும் வெப்பநிலையில் டெர்பியம்(III,IV) ஆக்சைடு Tb2O3 சேர்மமாக சிதைவடைகிறது.
# டெர்பியம்(III,IV) ஆக்சைடு

## தயாரிப்பு

டெர்பியம்(III,IV) ஆக்சைடு பெரும்பாலும் டெர்பியம் ஆக்சலேட்டு சேர்மம் அல்லது டெர்பியம் சல்பேட்டு சேர்மத்தை காற்றில் எரிப்பதன் மூலம் தயாரிக்கப்படுகிறது. 1000 பாகை செல்சியசு வெப்பநிலையிலுள்ள டெர்பியம் ஆக்சலேட்டு இத்தயாரிப்புக்கு பரிந்துரைக்கப்படுகிறது. டெர்பியம் சல்பேட்டு சேர்மத்தை பயன்படுத்தினால் இதைக்காட்டிலும் மிக அதிகமானா வெப்பநிலை அவசியமாக தேவைப்படும். இவ்வினையில் உற்பத்தியாகும் டெர்பியம்(III,IV) ஆக்சைடும் கிட்டத்தட்ட கருப்பு நிற விளைபொருளாக Tb<sub>6</sub>O<sub>11</sub> உடன் சேர்ந்து காணப்படும். அல்லது விளைபொருளுடன் பிற கார்பன் மிகுதி ஆக்சைடுகள் கலந்திருக்கும்.
# டெர்பியம்(III,IV) ஆக்சைடு

## வேதிப்பண்புகள்

உயர் வெப்பநிலைக்கு இச்சேர்மத்தை சூடுபடுத்தினால் டெர்பியம்(III,IV) ஆக்சைடு ஆக்சிசன் மூலக்கூறை இழக்கிறது. 350 பாகை செல்சியசு வெப்பநிலை போன்ற மிதமான வெப்பநிலையில் மீளும் தன்மையுடன் 18O2 பரிமாற்றத்துடன் இது ஆக்சிசனை இழக்கிறது. இப்பண்பை பிரசியோடைமியம் ஆக்சைடு மற்றும் வனேடியம் பெண்டாக்சைடு போன்ற சேர்மங்களிலும் காணமுடியும். எனவே டெர்பியம்(III,IV) ஆக்சைடு வனேடியம் பெண்டாக்சைடைப் போல ஆக்சிசன் பங்கேற்கும் வினைகளில் ஆக்சிசனேற்ற ஒடுக்க வினையூக்கியாக செயல்பட முடியும் என்பதை அறியமுடிகிறது. நீராவி வாயுவும் ஐதரசனும் வெண்சுடர் அல்லது எரிதல் நிலையில் வினைபுரியும்போது சூடான டெர்பியம்(III,IV) ஆக்சைடு ஒரு வினையூக்கியாகச் செயல்படுகிறது என்பது 1916 ஆம் ஆண்டுக்கு முன்பே அறியப்பட்டுள்ளது .  
அணுநிலை ஆக்சிசனுடன் டெர்பியம்(III,IV) ஆக்சைடு வினைபுரியும்போது TbO2 விளை பொருளாக உருவாகிறது. ஆனால் தெரிவு செய்யப்பட்ட கரைசலில் டெர்பியம்(III,IV) ஆக்சைடை கரைத்து TbO2 உருவாக்குவது ஒரு விரும்பத்தக்க வழிமுறையாக கருதப்படுகிறது. செறிவூட்டப்பட்ட அசிட்டிக் அமிலம் மற்றும் ஐதரோகுளோரிக் அமிலங்களின் சமமான கலவையை 30 நிமிடங்களுக்கு அதிகமாக மீள்கொதிப்பு செய்வதன் மூலம் இவ்வினை நிகழ்த்தப்படுகிறது, விளைபொருள்களாக டெர்பியம்(III) குளோரைடும் தண்ணீரும் உருவாகின்றன  
: (s) + 6 HCl (aq) → 2 (s) + 2 (aq) + 3 (l).  
மற்ற சூடான அடர் அமிலங்களுடன் டெர்பியம்(III,IV) ஆக்சைடு வினைபுரிந்து டெர்பியம்(III) உப்புகளை உருவாக்குகிறது. உதாரணமாக, அடர் கந்தக அமிலத்துடன் வினைபுரியும் போது டெர்பியம்(III) சல்பேட்டு உருவாகிறது. ஐதரோகுளோரிக் அமிலத்துடன் டெர்பியம்(III,IV) ஆக்சைடு வினைபுரியும்போது டெர்பியம்(III) குளோரைடும் தனிமநிலை குளோரின் வாயுவும் உருவாகின்றன. சுற்றுச்சூழல் வெப்பநிலையில் முழுமையான கரைதல் வினை முடிய மாதக்கணக்கும் சூடான நீரில் வினை முடிய வாரக் கணக்கும் தேவைப்படுவதுண்டு.
# இலித்தியம் கார்பனேட்டு

**இலித்தியம் கார்பனேட்** ஒரு கனிமச் சேர்மம் ஆகும். இது மூலக்கூற்று வாய்ப்பாட்டுடன் இலித்தியத்தின் கார்பனேட்டு உப்பு ஆகும். இந்த வெள்ளை நிற உப்பு உலோக ஆக்சைடுகளை பதப்படுத்துவதற்கும் மனநிலைக் கோளாறுகளுக்கு சிகிச்சையளிப்பதற்கும் பரவலாக பயன்படுத்தப்படுகிறது.  
இருமுனையப் பிறழ்வுக்கான சிகிச்சையைப் பொறுத்தவரை, இது உலக சுகாதார அமைப்பின் அத்தியாவசிய மருந்துகளின் பட்டியலில் உள்ளது, இது அடிப்படை சுகாதார அமைப்பிற்குத் தேவைப்படும் மிகவும் முக்கியமான மருந்துகளில் ஒன்றாகும்.
# இலித்தியம் கார்பனேட்டு

## பயன்கள்

இலித்தியம் கார்பனேட் ஒரு முக்கியமான தொழில்துறை வேதிப்பொருளாகும். இது சிலிக்கா மற்றும் பிற பொருட்களுடன் இணைந்து எளிதில் உருகும் இளக்கிகளை உருவாக்குகிறது. இலித்தியம் கார்பனேட்டிலிருந்து பெறப்பட்ட கண்ணாடிகள் கணப்பு அடுப்பு பாத்திரங்கள் செய்வதற்கு உகந்ததாக இருக்கும். இலித்தியம் கார்பனேட் குறைந்த தீ வெங்களி பளபளப்பாக்கம் மற்றும் உயர்-தீ வெங்களி பளபளப்பாக்கம் இரண்டிலும் பயன்படும் ஒரு பொதுவான மூலப்பொருள் ஆகும். இலித்தியம் கார்பனேட்டை சேர்த்து தயாரிக்கப்படும் சிமென்ட் மிகவும் விரைந்து இறுகும் தன்மையைப் பெறுகிறது. மேலும் இச்சேர்மம் ஓடு ஒட்டும் பசைகள் உற்பத்தியிலும் இது பயன்படுகிறது. அலுமினியம் புளோரைடுடன் சேர்க்கும்போது, இது அலுமினியத்தை பதப்படுத்துவதற்கான ஒரு சிறந்த மின்பகுபொருள் LiF ஐ உருவாக்குகிறது. இலித்தியம் கோபால்ட் ஆக்சைடால் செய்யப்பட்ட பெரும்பாலான இலித்தியம் அயனி மின்கலத்தின் எதிர்மின்முனை உற்பத்தியிலும் இது பயன்படுத்தப்படுகிறது.
# இலித்தியம் கார்பனேட்டு

## பயன்கள்

### மருத்துவ பயன்கள்

1843 ஆம் ஆண்டில், சிறுநீர்ப்பையில் உள்ள கற்களுக்கு லித்தியம் கார்பனேட் ஒரு புதிய கரைப்பானாகப் பயன்படுத்தப்பட்டது. 1859 ஆம் ஆண்டில், சில மருத்துவர்கள் கீல்வாதம், சிறுநீரகக் கல், வாத நோய், பித்து, மனச்சோர்வு மற்றும் தலைவலி உள்ளிட்ட பல நோய்களுக்கு இலித்தியம் உப்புகளுடனான ஒரு சிகிச்சையை பரிந்துரைத்தனர். 1948 ஆம் ஆண்டில், லித்தியம் அயனிகளின் ஆண்டிமேனிக் விளைவுகளை ஜான் கேட் கண்டுபிடித்தார். இந்த கண்டுபிடிப்பு இலித்தியத்தை, குறிப்பாக இலித்தியம் கார்பனேட்டை, இருமுனையப் பிறழ்வுடன் தொடர்புடைய மனநோய்க்கு சிகிச்சையளிக்க வழிவகுத்தது.  
இருமுனையப் பிறழ்வின் உச்சகட்ட மனநிலைக் கோளாறுக்கு சிகிச்சையளிக்க இலித்தியம் கார்பனேட் பயன்படுத்தப்படுகிறது. இலித்தியம் அயனிகள் அயனி போக்குவரத்து செயல்முறைகளில் தலையிட்டு அவை மூளையின் உயிரணுக்களுக்கு எடுத்துச் செல்லப்படும் செய்திகளைக் கடத்தவும் மற்றும் பெருக்கவும் செய்கின்றன. மூளைக்குள் புரோட்டீன் கைனேஸ் சி (பி.கே.சி) செயல்பாட்டில் ஒழுங்கற்ற அதிகரிப்புடன் மனநோயானது தொடர்புடையது. இலித்தியம் கார்பனேட் மற்றும் சோடியம் வால்ப்ரோயேட், போன்றவை பாரம்பரியமாக மனக்கோளாறுக்கு சிகிச்சையளிக்கப் பயன்படுகின்ற சேர்மங்களாகும். இச்சேர்மங்கள் புரதக் கைனேஸ் சி-யின் செயல்பாட்டைத் தடுப்பதன் மூலம் மூளையில் செயல்படுகிறது மேலும் புரதக் கைனேஸ்சி-ஐத் தடுக்கும் பிற சேர்மங்களையும் உற்பத்தி செய்ய உதவுகிறது. மனநிலையைக் கட்டுப்படுத்தும் இலித்தியம் கார்பனேட்டின் பண்புகள் முழுமையாக புரிந்து கொள்ளப்பட்டிருக்கவில்லை.
# இலித்தியம் கார்பனேட்டு

## பயன்கள்

### பாதகமான எதிர்வினைகள்

இலித்தியம் உப்புகளை எடுத்துக்கொள்வது ஆபத்துகளையும் பக்க விளைவுகளையும் ஏற்படுத்துகிறது. பல்வேறு மனநல கோளாறுகளுக்கு சிகிச்சையளிக்க லித்தியத்தை நீண்ட கால அளவில் பயன்படுத்துவது பெறப்பட்ட சிறுநீரகத்திசு நீரிழிவு நோய்க்கு வழிவகுக்கும் என்று அறியப்படுகிறது. இலித்தியப் பயன்பாட்டால் நஞ்சாதல் மத்திய நரம்பு மண்டலம் மற்றும் சிறுநீரக அமைப்பை பாதிக்கும் மற்றும் ஆபத்தானது.
# இலித்தியம் கார்பனேட்டு

## பண்புகள் மற்றும் வேதிவினைகள்

சோடியம் கார்பனேட்டைப் போலன்றி, இச்சேர்மம் குறைந்தது மூன்று ஐதரேட்டுகளை உருவாக்கும். இலித்தியம் கார்பனேட் நீரற்ற வடிவத்தில் மட்டுமே உள்ளது. மற்ற லித்தியம் உப்புகளுடன் ஒப்பிடும்போது நீரில் அதன் கரைதிறன் குறைவாக உள்ளது. இலித்தியம் தாதுக்களின் நீர்க்கரைசல்களில் இருந்து இலித்தியத்தைப் பிரித்தெடுப்பது இந்த மோசமான கரைதிறனை அடிப்படையாகக் கொண்டே அமைகிறது. கார்பன் டை ஆக்சைடடின் இலேசான அழுத்தத்தின் கீழ் அதன் வெளிப்படையான கரைதிறன் 10 மடங்கு அதிகரிக்கிறது; இந்த விளைவு மெட்டாநிலைத்தன்மை கொண்ட பைகார்பனேட் உருவாவதால் ஏற்படுகிறது, உருவாகின்ற இச்சேர்மம் கூடுதல் கரைதிறனைக் கொண்டது:  
: + + ⇌ 2
# தோரியம் டையாக்சைடு

**தோரியம் டையாக்சைடு** *(Thorium dioxide)* என்பது ThO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தோரியம்(IV) ஆக்சைடு, தோரியா என்ற பெயர்களாலும் இச்சேர்மம் அழைக்கப்படுகிறது. படிகத் திண்மமான தோரியம் டையாக்சைடு பெரும்பாலும் வெள்ள அல்லது மஞ்சள் நிறத்தில் காணப்படுகிறது. இலந்தனைடு மற்றும் யுரேனியம் தயாரிக்கும்போது ஓர் உடன்விளை பெருளாக தோரியம் டையாக்சைடு உருவாகிறது . அனைத்து தோரியம் சேர்மங்களும் கதிரியக்கத் தன்மை கொண்டவையாகும். ஏனெனில் தோரியத்திற்கு நிலைப்புத்தன்மை மிக்க ஐசோடோப்புகள் ஏதும் கிடையாது.
# தோரியம் டையாக்சைடு

## கட்டமைப்பு

தோரியா புளூரைட்டு படிகக் கட்டமைப்பு உள்ளிட்ட இரண்டு பல்பகுதிய கட்டமைப்பு சேர்மமாக காணப்படுகிறது. இரும டையாக்சைடுகளில் புளோரைட்டு கட்டமைப்பு என்பது அசாதாரணமானதாகும். தோரியா படிகக் கட்டமைப்பின் ஆற்றல் இடைவெளி 6 எலக்ட்ரான் வோல்ட்டு ஆகும். நாற்கோண படிக வடிவிலும் தோரியா அறியப்படுகிறது.  
தோரியம் டையாக்சைடு தோரியம் மோனாக்சைடை (ThO) விட நிலைப்புத் தன்மை அதிகம் கொண்டதாகும்.வினை நிபந்தனைகளை கவனமாகக் கட்டுப்படுத்தினால் மட்டுமே தோரியம் உலோகத்தின் ஆக்சிசனேற்றம் டை ஆக்சைடை விடுத்து மோனாக்சைடை கொடுக்க முடியும். 1850 பாகை செல்சியசு போன்ற மிக அதிக வெப்பநிலையில், டை ஆக்சைடை விகிதச்சமமாதலின்மை வினை (திரவ தோரியம் உலோகத்துடன் சமநிலை) மூலமாக மோனாக்சைடாக மாற்ற முடியும். அல்லது 2230 பாகை செல்சியசு வெப்பநிலையில் ஆக்சிசனை வெளியிடும் எளிய பிரிகை வினை மூலம் மாற்றவியலும்
# தோரியம் டையாக்சைடு

## பயன்பாடுகள்

### அணுக்கரு எரிபொருள்

தோரியம் டை ஆக்சைடு எனப்படும் தோரியாவை அணு உலைகளில் பீங்கான் எரிபொருள் துகள்களாகப் பயன்படுத்த முடியும்.. பொதுவாக சிர்க்கோனியம் உலோகக் கலவைகளுடன் கூடிய அணு எரிபொருள் தண்டுகளில் இது கலந்திருக்கும். தோரியம் பிளவுபடக்கூடியது அல்ல என்றாலும் நியூட்ரான் மோதல் வினையால் கதிரியக்கச் சிதைவு அடைந்து யுரேனியம் -233 ஐசோடோப்பை உருவாக்குகிறது. எனவே, இதை யுரேனியம் அல்லது புளுட்டோனியத்தின் பிளவுபடும் ஐசோடோப்புகளுடன் இணைத்து அணு உலை எரிபொருளாகப் பயன்படுத்தப்பட வேண்டும். தோரியத்தை யுரேனியம் அல்லது புளுட்டோனியத்துடன் கலப்பதன் மூலமோ அல்லது யுரேனியம் அல்லது புளுட்டோனியம் கொண்ட தனி எரிபொருள் கம்பிகளுடன் இணைந்து அதன் தூய வடிவத்தில் பயன்படுத்துவதன் மூலமோ இதை அடைய முடியும்.. தோரியம் டை ஆக்சைடு வழக்கமாகப் பயன்படுத்தப்படும் யுரேனியம் டை ஆக்சைடு எரிபொருள் துகள்களை விட அதிக நன்மைகளை வழங்குகிறது, இதன் அதிக வெப்ப கடத்துத்திறன் அல்லது குறைந்த இயக்க வெப்பநிலை, கணிசமான உயர் உருகுநிலை மற்றும் வேதியியல் நிலைப்புத் தன்மை போன்றவை இதற்கான காரணங்களாகும். யுரேனியம் டையாக்சைடு போல இது நீர் / ஆக்ஸிஜன் முன்னிலையில் ஆக்சிசனேற்றம் அடைவதில்லை.  
தோரியம் டையாக்சைடை யுரேனியம் -233 ஐசோடோப்பாக மாற்றம் செய்வதன் மூலம் ஓர் அணுக்கரு எரிபொருளாக மாற்றலாம் . தோரியம் டையாக்சைடின் உயர் வெப்ப நிலைத்தன்மை தீச்சுடர் தெளித்தல் மற்றும் உயர் வெப்பநிலை மட்பாண்டங்களில் பயன்பாடுகளை அனுமதிக்கிறது.
# தோரியம் டையாக்சைடு

## பயன்பாடுகள்

### உலோகக் கலவைகள்

தோரியம் டையாக்சைடு தங்குதன் மந்தவாயு பற்றவைப்பான்களில் உள்ள தங்குதன் மின்முனைகளிலும் எலக்ட்ரான் குழாய்களிலும் விமானங்களின் இயந்திரங்களிலும் நிலைப்படுத்தியாகப் பயன்படுத்தப்படுகிறது. ஓர் உலோகக் கலவையாக தோரியமேற்றப்பட்ட தங்குதன் உலோகம் அவ்வளவு எளிதில் சிதைக்கப்படுவதில்லை, ஏனெனில் உயர்-இணைவு பொருளான தோரியா உயர் வெப்பநிலை இயந்திர பண்புகளை அதிகரிக்கிறது. மேலும் தோரியம் எலக்ட்ரான்களின் அதாவது தெர்மியன்கள் உமிழ்வைத் தூண்ட உதவுகிறது. குறைந்த விலை காரணமாக இது மிகவும் பிரபலமான ஆக்சைடு சேர்மமாகக் கருதப்படுகிறது. ஆனால் சீரியம், இலந்தனம் மற்றும் சிர்கோனியம் போன்ற கதிரியக்கமற்ற தனிமங்களுக்கு ஆதரவாக இது படிப்படியாக குறைந்த பயன்பாட்டை நோக்கி செல்கிறது.
தோரியா சிதறடிக்கப்பட்ட நிக்கல் எரியூட்டும் இயந்திரங்கள் போன்ற பல்வேறு உயர் வெப்பநிலை பயன்பாடுகளுக்கு உதவுகிறது. ஏனெனில் இது ஒரு நல்ல படர் எதிர்ப்பு பொருள் ஆகும். ஐதரசன் பிடிப்புக்கும் இதைப் பயன்படுத்தலாம்.
# தோரியம் டையாக்சைடு

## பயன்பாடுகள்

### கதிரியக்க மாறுபாடு முகவர்

கதிரியக்க தோரியம் டையாக்சைடுகள் உள்ளடங்கிய தொங்கல் கரைசலில் இது முதன்மை உட்பொருளாக இருந்தது. ஒரு காலத்தில் இதுவொரு பொதுவான கதிரியக்க மாறுபாடு உணர்த்தும் முகவராகப் பயன்படுத்தப்பட்டது. பெருமூளை இரத்தக்குழாய் வரைவிகளில் இது பயன்பட்டது. எனினும், இது நீண்ட காலத்திற்குப் பின்னர் புற்றுநோய் உருவாக்கும் என மதிப்பிடப்படுகிறது . கல்லீரலில் இதனால் புற்று ஏற்படலாம். உட்செலுத்தக்கூடிய அயோடின் அல்லது உட்கொள்ளக்கூடிய பேரியம் சல்பேட் டு தொங்கல் ஆகிய நிலையான எக்சுகதிர் முரண் முகவர்களால் இது இடப்பெயர்ச்சி செய்யப்படுகிறது.
# தோரியம் டையாக்சைடு

## பயன்பாடுகள்

### வினையூக்கி

தோரியம் டையாக்சைடு சேர்மத்திற்கு வணிக வினையூக்கியாக கிட்டத்தட்ட எந்தவிதமான மதிப்பும் இல்லை, ஆனால் அத்தகைய பயன்பாடுகள் நன்கு ஆராயப்பட்டுள்ளன. வளைய கீட்டோன் தயாரிப்பில் பயன்படும் ருசிகா பெரிய வளைய தொகுப்பு வினையில் இதுவொரு வினையூக்கியாகும். ஆராயப்பட்ட பிற பயன்பாடுகளில் பெட்ரோலியம் பிளவு , அமோனியாவை நைட்ரிக் அமிலமாக மாற்றுவது மற்றும் கந்தக அமிலம் தயாரித்தல் ஆகிய பயன்பாடுகள் அடங்கும்.
# தோரியம் டையாக்சைடு

## பயன்பாடுகள்

### வலைத்திரிகள்

வாயு விளக்குகளில் வலைத்திரியாகப் பயன்படுவது கடந்த காலங்களில் இதன் மற்றொரு முக்கிய பயன்பாடு ஆகும். கார்ல் அவுர் வான் வெல்சுபாக் 1890 ஆம் ஆண்டில் உருவாக்கிய விளக்குகளில் இவ்வலைத்திரி பயன்பாட்டில் இருந்தது, அவை 99 சதவிகிதம் ThO 2 மற்றும் 1% சீரியம்(IV) ஆக்சைடு ஆகியவற்றைக் கொண்டிருந்தன. 1980 ஆம் ஆண்டுகளின் பிற்பகுதியில் கூட, உற்பத்தி செய்யப்பட்ட மொத்த ThO 2 அளவில் (ஆண்டுக்கு பல நூறு டன்) பாதியளவு இந்த நோக்கத்திற்காக பயன்படுத்தப்பட்டது என்று மதிப்பிடப்பட்டது. சில வலைத்திரிகள் இன்னும் தோரியத்தைப் பயன்படுத்துகின்றன, ஆனால் இட்ரியம் ஆக்சைடு அல்லது சில நேரங்களில் சிர்க்கோனியம் ஆக்சைடு மாற்றாக அதிகளவில் பயன்படுத்தப்படுகிறது.
# தோரியம் டையாக்சைடு

## பயன்பாடுகள்

### கண்ணாடி தயாரிப்பில்

கண்ணாடியுடன் சேர்க்கப்படும் போது அதன் ஒளிவிலகல் எண்ணை அதிகரிக்கவும் ஒளிச்சிதறலை குறைக்கவும் தோரியம் டையாக்சைடு உதவுகிறது. . இத்தகைய கண்ணாடிகள் புகைப்படக் கருவிகல் மற்றும் விஞ்ஞான கருவிகளுக்கான உயர்தர வில்லைகளில் பயன்பாட்டைக் காண்கின்றன.இந்த வில்லைகளிலிருந்து வரும் கதிர்வீச்சு அவற்றை கருமையாக்கி, சில ஆண்டுகளில் மஞ்சள் நிறமாக மாற்றி, திரைப்படத்தை தரங்குறையச் செய்யும். ஆனால் உடல்நல அபாயங்கள் மிகக் குறைவாகும்.தீவிர புற ஊதா கதிர்வீச்சுக்கு நீண்ட நேரம் வெளிப்படுவதன் மூலம் மஞ்சள் நிற வில்லைகள் அவற்றின் அசல் நிறமற்ற நிலைக்கு மீட்டெடுக்கப்படலாம். தோரியம் டை யாக்சைடு கிட்டத்தட்ட அனைத்து நவீன உயர்-குறியீட்டு கண்ணாடிகளிலும் இலாந்தனம் ஆக்சைடு போன்ற அரு-மண் ஆக்சைடுகளால் மாற்றப்பட்டுள்ளது,. ஏனெனில் அவை ஒத்த விளைவுகளையும் அளிக்கின்றன அதேசமயம் கதிரியக்கத்தன்மை கொண்டவையாகவும் இருக்கவில்லை
.
# பெட்சாபுரி மாகாணம்

**பெட்சாபுரி** **மாகாணம்** (ஆங்கிலம்::Phetchaburi Province ) அல்லது **பெட் ப்ரி** (pronounced) என்பது தாய்லாந்தின் மேற்கு அல்லது மத்திய மாகாணங்களில் (*சாங்வாட்*) ஒன்றாகும். இதன் அண்டை மாகாணங்கள் (வடக்கு கடிகார திசையில் இருந்து) இராட்சபுரி, சாமுத் சாங்க்கிராம் மற்றும் பிரசுஅப்சுவாப் ககிரி கான். மேற்கில் இது மியான்மரின் தாநின்தாரி பிரிவின் எல்லையாகும். பெட்சாபுரியில் கெங் கிராச்சன் தேசிய பூங்கா உள்ளது, இது அதன் தீவுகளை கண்டும் காணாத ஒரு நீர்த்தேக்கத்தைக் கொண்டுள்ளது.
# பெட்சாபுரி மாகாணம்

## நிலவியல்

பெட்சாபுரி மலாய் தீபகற்பத்தின் வடக்கு முனையில் உள்ளது, கிழக்கில் தாய்லாந்து வளைகுடாவும், தனோசி மலைத்தொடரும் மியான்மருக்கு எல்லையாக அமைகின்றன. இந்த எல்லை மலைகளைத் தவிர, மாகாணத்தின் பெரும்பகுதி ஒரு தட்டையான சமவெளி பகுதியாகும். சுமார் 3,000 கி.மீ <sup>2</sup> பரப்பளவைக் கொண்ட கெங் கிராச்சன் தேசிய பூங்கா தாய்லாந்தின் மிகப்பெரிய தேசிய பூங்காவாகும், இது மாகாணத்தின் கிட்டத்தட்ட பாதியை உள்ளடக்கியது.  
மாகாண மரம் *நாவல் மரம்* .
<sup data-ve-ignore="true">&#x5B; *<span title="This claim needs references to reliable sources. (July 2015)">மேற்கோள் தேவை</span>* &#x5D;</sup>
# பெட்சாபுரி மாகாணம்

## சுற்றுச்சூழல்

பாக் தாலே பகுதியில் உள்ள தாய்லாந்தின் உள் வளைகுடாவில் உள்ள பெட்சாபுரியின் கரையோரத்தில் உப்புத் தொட்டிகள், ஈரத்தரைகள், சதுப்பு நிலங்கள் மற்றும் மணல் துப்பு ஆகியவை உள்ளன. இது "... தாய்லாந்தின் பறவைகளை கவனிப்போர்களின் கரையோரப் பறவைகளுக்கான முதன்மையான தளம்," . . " 123 ஏக்கர் பரப்பளவுள்ள இந்த இடம் குளிர்கால இனங்கள் மற்றும் உள்ளூர் பறவைகளுக்கு வாழ்வாதாரத்தை வழங்குகிறது. வடக்கு அரைக்கோள குளிர்காலத்தில் இந்த பகுதியில் 7,000 க்கும் மேற்பட்ட நீர் பறவைகளை இருக்கிறது. டைடல் பிளாட்களின் பொருளாதார வளர்ச்சி, காலநிலை மாற்றத்தின் தாக்கங்களால் ஒருங்கிணைக்கப்பட்டு, இந்த சுற்றுச்சூழல் அமைப்பின் எதிர்காலத்தை அச்சுறுத்துகிறது. ஆபத்தான ஆபத்தான ஸ்பூன்-பில்ட் சாண்ட்பைப்பர் மற்றும் கிரேட் நாட், நோர்ட்மேனின் கிரீன்ஷாங்க் மற்றும் தூர கிழக்கு சுருள் உள்ளிட்ட பல வழக்கமான பறவைகள் அச்சுறுத்தலுக்கு உள்ளாகியுள்ளன.
# பெட்சாபுரி மாகாணம்

## பொருளாதாரம்

பெட்சாபுரி மாகாணம் ஒரு முக்கியமான உப்பு உற்பத்தி களமாகும். 2011 ஆம் ஆண்டில், 137 குடும்பங்கள் பணிபுரிந்த 9,880 ராய் பெட்சாபுரியில் உப்பு உற்பத்திக்கு அர்ப்பணிக்கப்பட்டது.  
இந்த மாகாணம் பனை சர்க்கரைக்கு பெயர் பெற்றது இது வேறு எந்த மாகாணத்தையும் விட சர்க்கரை பனை மரங்களைக் கொண்டுள்ளது. சர்க்கரை உற்பத்தி செய்வது குறிப்பாக பான் லாட் மாவட்டத்தின் ஒரு சிறப்பு.
# பெட்சாபுரி மாகாணம்

## நிர்வாக பிரிவுகள்

இந்த மாகாணம் எட்டு மாவட்டங்களாக ( *ஆம்போ* ) பிரிக்கப்பட்டுள்ளது, அவை மேலும் 93 கம்யூன்கள் ( *டம்பன்கள்* ) மற்றும் 681 கிராமங்கள் ( *முபன்கள்* ) என பிரிக்கப்பட்டுள்ளன.
# பெட்சாபுரி மாகாணம்

## போக்குவரத்து

பெட்சாபுரியின் பிரதான நிலையம் பெட்சபுரி ரயில் நிலையம்.
# பியூட்டனால்

**பியூட்டனால்** *(Butanol)* என்பது C<sub>4</sub>H<sub>9</sub>OH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நான்கு கார்பன் அணுக்கள் கொண்ட ஓர் ஆல்ககாலான இதை பியூட்டைல் ஆல்ககால் என்றும் அழைக்கலாம். நேர்சங்கிலி முதன்மை ஆல்ககாலிலிருந்து பக்கசங்கிலி மூவிணைய ஆல்ககால் வரை ஐந்து சமபகுதி கட்டமைப்புகளில் இது தோன்றுகிறது. இவற்றில் நான்கு அமைப்புகள் அமைப்பு மாற்றியங்களாக உள்ளன. அனைத்துமே பியூட்டைல் அல்லது ஐசோபியூட்டைல் குழுக்களுடன் ஐதராக்சில் குழு இணைக்கப்பட்டவையாகும். சில சமயங்களில் இவற்றை BuOH, n-BuOH, i-BuOH, மற்றும் t-BuOH என்ற வாய்ப்பாடுகளாலும் குறிப்பர்.
# பியூட்டனால்

## மாற்றியன்கள்

பியூட்டனால் என்ற மாற்றப்படாத ஒரு சொல் பொதுவாக விளிம்புநிலை கார்பனில் உள்ள ஆல்ககால் வேதி வினைக்குழுவுடன் இணைந்துள்ள நேர் சங்கிலி மாறியத்தைக் குறிக்கும்.. இது என் - பியூட்டனால் அல்லது 1-பியூட்டனால் என்றும் அழைக்கப்படுகிறது. . உள் கார்பனில் ஆல்ககால் குழுவைக் கொண்ட நேரான சங்கிலி மாற்றியம் ஈரிணைய -பியூட்டனால் அல்லது 2- பியூட்டனால் ஆகும். விளிம்பில் உள்ள கார்பனுடன் சேர்ந்திருக்கும் ஆல்ககாலுடன் கிளைத்திருக்கும் மாற்றியம் ஐசோ பியூட்டனால் அல்லது 2-மெத்தில் -1-புரோப்பனால் ,எனப்படுகிறது. உள் கார்பன் அணுவுடன் ஆல்ககால் கிளைகளுடன் மாற்றியமாக இருப்பது மூவிணைய பியூட்டனால் அல்லது 2-மெத்தில்-2-புரோப்பனால் என அழைக்கப்படுகிறது.
| n-பியூட்டனால் (1-பியூட்டனால்) | ஈரிணைய-பியூட்டனால் (2-பியூட்டனால்) | ஐசோபியூட்டனால் (2-மெத்தில்புரோப்பேன்-1-ஆல்) | மூவிணைய- பியூட்டனால்(2-மெத்தில்புரோப்பேனால்) | } |
| --- | --- | --- | --- | --- |  
பியூட்டனால் மாற்றியன்கள் வெவ்வேறு உருகும் மற்றும் கொதிநிலை புள்ளிகளைக் கொண்டுள்ளன. என்-பியூட்டனால் மற்றும் ஐசோபியூட்டனால் போன்றவை குறைந்த அளவு கரைதிறனை கொண்டுள்ளன. ஈரிணைய பியூட்டனால் கணிசமான அளவு கரைதிறனைக் கொண்டுள்ளது.. மூவிணைய பியூட்டனால் அதன் உருகுநிலையைத் தாண்டிய வெப்பநிலையில் தண்ணீருடன் கலக்குமியல்புடையதாய் காணப்படுகிறது. ஐதராக்சில் குழு மூலக்கூறை முனைவாக்குகிறது. இதனால் நீரில் கரைதிறன் ஊக்குவிக்கிறது, அதே நேரத்தில் நீண்ட சங்கிலி ஐதரோ கார்பன்களில் முனைவுத்தன்மையை சாந்தப்படுத்தி கரைதிறனைக் குறைக்கிறது.
# பியூட்டனால்

## நச்சுத்தன்மை

பல ஆல்ககால்களைப் போலவே, பியூட்டனாலும் நச்சுத்தன்மை கொண்டதாக கருதப்படுகிறது. இது ஆய்வக விலங்குகளுக்கு ஒருமுறை கொடுக்கப்படும் சோதனைகளில் குறைந்த அளவு நச்சுத்தன்மையைக் காட்டியுள்ளது. மற்றும் அழகுசாதனப் பொருட்களில் பயன்படுத்த போதுமான அளவுக்கு இது பாதுகாப்பானதாகவும் கருதப்படுகிறது. சுருக்கமாக சொல்வதென்றால் மற்ற குறுகிய சங்கிலி ஆல்ககால்களைப் போல மீண்டும் மீண்டும் தோலுடன் அதிகப்படியான வெளிப்பாடு மத்திய நரம்பு மண்டலத்தில் மனச்சோர்வை ஏற்படுத்தும். உடலின் மீது வெளிப்படும் நிகழ்வு கடுமையான கண் எரிச்சல் மற்றும் மிதமான தோல் எரிச்சலையும் ஏற்படுத்தக்கூடும். ஆல்ககால் நீராவி நீண்ட காலமாக உடலின்மீது வெளிப்படுவது முக்கிய ஆபத்து ஆகும். தீவிர நிகழ்வுகளில் இது மத்திய நரம்பு மண்டலத்தை பாதிக்கும் மற்றும் மரணம் கூட ஆபத்தாக முடியும். பெரும்பாலான சூழ்நிலைகளில், பியூட்டனால் விரைவாக வளர்சிதை மாற்றமடைந்து கார்பன் டை ஆக்சைடாக மாற்றப்படுகிறது.. இது டி.என்.ஏவை சேதப்படுத்தும் அல்லது புற்றுநோயை ஏற்படுத்தும் என்று எங்கும் காட்டப்படவில்லை.
# பியூட்டனால்

## பயன்கள்

### உயிர்பியூட்டனால்

பியூட்டனால் ஒரு சாத்தியமான உயிரி எரிபொருளாகும். பியூட்டனால் எரிபொருளாக இது கருதப்படுகிறது. இயந்திரத்தில் எந்தவிதமான மாற்றமும் இல்லாமல் 85 சதவீத வலிமை கொண்ட பியூட்டனாலை பெட்ரோல் கார்களில் பயன்படுத்தலாம். கொடுக்கப்பட்ட பியூட்டனால் அளவில் எத்தனால் மற்றும் பெட்ரோலைக்காட்டிலும் அதிக அளவு ஆற்றலை இது கொண்டிருந்தது. பியூட்டனாலைப் பயன்படுத்துவது எரிபொருள் நுகர்வு அளவில் பெட்ரோலைக் காட்டிலும் பியூட்டனால் சிறந்தது. பியூட்டனாலை டீசல் எரிபொருளில் சேர்க்கலாம். இதனால் புகைகரி உமிழ்வுகள் குறைக்கப்படும் .
# பியூட்டனால்

## பயன்கள்

### பிற பயன்கள்

பியூட்டனால் பல்வேறு வகையான வேதியியல் மற்றும் நெசவு செயல்முறைகளில், கரிமத் தொகுப்பு வினைகளில் கரைப்பானாகப் பயன்படுகிறது. .ஒரு வேதியியல் இடைநிலையாகவும் இது பயன்படுத்தப்படுகிறது. சாயங்களில் மென்மையாக்கியாகவும் கரைப்பானாக பிற மேற்பூச்சு பயன்பாடுகளிலும் பியூட்டனால் பயன்படுத்தப்படுகிறது. இது நீர் கொண்டு இயக்கப்படும் கருவிகளிலும் தடை நீர்மங்களிலும் ஓர் அங்கமாகவும் பயன்படுத்தப்படுகிறது
2-பியூடாக்சியெத்தனால் தயாரிக்க பியூட்டனால் பயன்படுத்தப்படுகிறது . பியூட்டனாலுக்கான ஒரு முக்கிய பயன்பாடு யாதெனில், பியூட்டனால் அக்ரைலிக் அமிலத்துடன் வினைபுரிந்து பியூட்டைல் அக்ரைலேட்டைக் கொடுக்கிறது என்பதேயாகும். நீர் சார்ந்த அக்ரைலிக் வண்ணப்பூச்சின் முதன்மை மூலப்பொருளாகவும் இது கருதப்படுகிறது.
இது வாசனை திரவியங்களுக்கான அடிப்படையாகவும் பயன்படுத்தப்படுகிறது, ஆனால் அதன் சொந்த நெடியில் அதிக மது வாசனை உள்ளது..
பியூட்டனாலின் உப்புகள் இரசாயன இடைநிலைகளாக உள்ளன. எடுத்துக்காட்டாக, மூவிணைய பியூட்டனாலின் கார உலோக உப்புகள் அனைத்தும் மூவிணைய பியூட்டாக்சைடுகளாக மாறுகின்றன.